SZAKMAI BESZÁMOLÓ

*Erasmus+ ösztöndíjprogram SZAKMAI GYAKORLAT*

Név: GUBÓ EDUARD

Küldő intézmény: SZE-MÉK Mosonmagyaróvár

Fogadó intézet: Hunland Impex B.V

Gyakorlat időpontja: 2018.02.01- 2018.08.31

Szakmai gyakorlatomat a Hunland Impex szarvasmarha telepen töltöttem. A cégcsoport, melybe a holland telephely is tartozik egy családi vállalkozásként indult 1992-ben, mely mára a világ egyik meghatározó élő állat kereskedelmi cégévé vált. Hollandiában, Németországban és Magyarországon a legjelentősebb vemhes üsző exportőrnek számít.

Gyakorlati időm alatt betekintést nyerhettem egy szarvasmarha telep mindennapi életébe. A napi feladatok elvégzése mellett számos hasznos információt kaptam a telep működéséről. A telepvezetőnek köszönhetően nemcsak az állattartás területén tanulhattam nagyon sokat, hanem a telep irányításába is aktívan részt vehettem. Szerencsére gyakorlatom alatt nem csak a telepi munkák elvégzésében tevékenykedtem, hanem az állatok szállítását koordináló és szervező egységeivel is kapcsolatban voltam. Részt vettem az állatok szállítási munkálataiban, nemcsak a szárazföldi szállításoknál, hanem a vízi szállítások, az állatszállító hajókra történő fel és lerakodásokban is. Sok új kapcsolatot tudtam kiépíteni amellett, hogy szakmailag sokat fejlődtem ezen a területen.

Köszönettel tartozom az Erasmus+ ösztöndíj lehetőségének, hogy támogatták szakmai gyakorlatomat.